Karnaval van die diere: Philip de Vos Graffiti Books
Search results: Philip de Vos
Kan ek vir my 'n troeteldier kry?
Kay en haar boetie gaan troeteldierwinkel toe. Hul pappa het gesê hul mag net één troeteldier kies om huis toe te neem. Maar watter een moet hul kies? 'n Hondjie, of katjie, of dalk 'n vis of 'n voël? In hierdie pragtige rymverse wys Dr. Seuss hoe moeilik dit soms kan wees om troeteldierwinkel toe te gaan en slegs één diertjie te kies!
Horton hoor 'n Hoe!
Op die 15de Mei in die oerwoud van Noel
terwyl Herrie Olifant swem in sy poel
sou hy laat op een middag 'n ietsietjie hoor,
'n klein krieselklankie wat krap in sy oor …
Toe Herrie 'n klein stemmetjie om hulp hoor skree, los hy alles om sy nuwe vriend te red, want of jy groot is of klein is, jy mag van jou laat hoor! Met die snaaksste stories, die dolste diere en die raarste rympies maak Dr. Seuss lees LEKKER!
Hoe die Grons Kersfees gesteel het!
Elke Hoe het in Hoe-ville van Kersfees gepraat ...
Maar die Grons in die Noorde het Kersfees GEHAAT!
Op Oukersdag besluit die iesegrimmige Grons om Kersfees in Hoe-ville vir ewig te stop. Hy gaan steel die Hoes in Hoe-ville se kos en presente. Maar sal dit maak dat Kersfees ook wegbly?
Een vis twee visse rooi vis blou vis
Hier en daar, ja, hier en daar, woon snaakse goed, sowaar! Ontmoet 'n Jing wat sing, 'n Goks wat boks en ander diere met vreemde maniere in hierdie snaakse stories waar teenoorgesteldes, kleure, getalle en allerhande lawwe dinge ontdek word.
Die versiemaker Philip de Vos en die kunstenaar Piet Grobler skep prettige rympies en illustrasies geïnspireer deur die komponis Camille Saint-Saëns se Le carnaval des animaux (1886). Saint-Saëns se werk is geïnspireer deur leeus, hoenders, muile, skilpaaie, olifante, kangaroes en ander diere. Die werk bestaan uit 14 bewegings wat vir twee klaviere en 'n kamerorkes geskryf is.
Die eerste uitgawe van Karnaval van die diere verskyn in 1998 by Human & Rousseau. Dit word baie goed ontvang en word in Engels, Duits, Italiaans en Nederlands vertaal.
Moeps die wenner
Moeps die mopshond wil altyd wen. Maak nie saak wat die uitdaging is nie, hy móét eenvoudig net die wenner wees. En hy wen gewoonlik ... al kul hy so 'n bietjie. Op 'n dag daag hy Worsie die worshond om te kyk wie die vinnigste sy hondebak kan leeg eet. Hy val weg en eet so gulsig en gierig moontlik ... maar kom skielik agter hy het iets anders ook ingesluk!
Moeps die wenner is 'n rymboek met skreeusnaakse illustrasies. En al is Moeps 'n slegte verloorder, kruip hy gou jou hart.
Moeps die skelm
Moeps die mopshond is 'n regte skelm. Om sy sin te kry, jok hy gereeld en plaas altyd die blaam vir sy stoutighede op arme Worsie, die worshond. Maar op 'n dag draai die wiel ... of sal ons sê, val die bal ... en Moeps besef dat skelmstreke en leuens nie altyd so goed uitdraai nie.
Hierdie is 'n rymboek met skreeusnaakse illustrasies. En al is Moeps 'n regte skelm, steel hy gou jou hart.
Moeps die mops
Moeps is 'n mopshond
met grille en giere.
Moeps was selfsugtig
met nare maniere.
Moeps is 'n mopshond met baie slegte maniere en hy is glad nie 'n "deelmaatjie" nie. Hy hou al sy speelgoed vir homself en as sy vriendelike mede-woonstelbewoner, die worshond Worsie, vra of hy met iets kan speel, antwoord Moeps: "Dis myne! Myne! Myne!" en verloor dit heeltemal. Uiteindelik kry Worsie tóg wat hy wil hê.
Dis 'n heerlike rymboek met skreeusnaakse illustrasies. En al is Moeps 'n hond met goor manier, kruip hy vinnig in jou hart.
Al weer Elmer
Dit is twee dae voor die Elmer Dag-optog - die dag wanneer olifante hulleself met helder patrone versier. Maar Elmer, die veelkleurige olifant, is verveeld en besluit om vir die grys olifante 'n yslike poets te bak.
Elmer op stelte
Die jagters is op pad en die olifante is bekommerd. Elmer, die lappieskombers-olifant, dink hoe hy die jagters kan uitoorlê, maar dinge verloop nie soos wat hy beplan het nie …
Die reus Van der Bees is 'n nare ou brompot, en as hy honger raak, dan more en knor die grompot:
Ek's lus vir knaag. Ek's lus vir kou.
Ek soek na 'n kind wat ek gou kan verslind.
'n Kind vir my pan en sy voornaam is Jan!"
Hierdie boek geskryf deur Elli Woollard en pragtig geïllustreer deur die bekende en bekroonde Benji Davies, vertel die verhaal van die reus wat op soek is na 'n kind vir sy maaltyd. 'n Seun genaamd Jan het 'n ander reus by 'n boontjierank uitoorlê - dus, wie sal dan nou beter smaak op 'n reusebord as dié klein karnallie.
The giant Van der Bees is grumpy and grouchy, and if he's hungry he wants nothing else than a child on a plate. But not just any child - Jan! This book, beautifully, illustrated by the well-known Benji Davies, is derived from the story of Jack and the Beanstalk. This giant is hungry for revenge and food, but soon, with a little help from an unexpected crowd, comes to realise he actually has a good side.
Kat se blad
Nie-fiksie / Non-fiction: Humour / Humor
Nie-fiksie / Non-fiction - Humour / Humor
'n Versameling stuitige strokies deur Philip de Vos en Piet Grobler wat die wildste, stoutste verwagtinge oortref. Dit het oorspronklik telkens op De Kat se agterblad verskyn.
Philip de Vos is 'n bekroonde skrywer, fotograaf en versiemaker van formaat en is in 2015 beloon met 'n KykNET Fiësta Lewensbydrae vir Musiek, Woord- en Visuele kuns in Suid-Afrika. As kind wou hy dolgraag sirkusnar word - en vandag laat hy met die humor in sy werk 'n ieder en 'n elk glimlag. Hy is baie lief vir diere en goggas, en het nog nooit eens 'n mier met opset doodgetrap nie.
Vandag is ek 'n windlawaai
In 1838 het die komponis Robert Schumann 'n klavierwerk van 13 nommers genaamd Kinderszenen (Kindertonele) geskryf, waarvoor hy later aparte titels gegee het nadat sy vrou, Clara, vir hom gese het dat hy self soms soos 'n kind is. Hierdie musiekstukke is dan ook oor die gebeurlikhede en daaglikse ervaringe van 'n kind en ook sy verhouding met sy ouers. Philip de Vos is deur beide Robert Schumann se musiek en die titels geinspireer om versies van sy eie te maak.